Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Jorge Esparza Garrido jaunak egindako galderaren erantzuna, Foru Diputazioak emana, kulturarteko bizikidetza sustatzeko eta arrazakeriaren eta xenofobiaren aurka borrokatzeko proiektuetarako toki-entitateei eta irabazi-asmorik gabeko gizarte-ekimeneko erakundeei dirulaguntzak emateko deialdiaren instrukzio- eta kudeaketa-organoari buruzkoa. Galdera 2021eko urtarrilaren 18ko 4. Nafarroako Parlamentuko Aldizkari Ofizialean argitaratu zen.

Iruñean, 2021eko otsailaren 5ean

Lehendakaria: Unai Hualde Iglesias

ERANTZUNA

Nafarroako Gorteetako kide den eta Navarra Suma talde parlamentarioari atxikita dagoen Jorge Esparza Garrido jaunak galdera hauek egin ditu (10-20/PES-00368) Migrazio Politiketako eta Justiziako kontseilariak idatziz erantzun ditzan:

“Nortzuk izan dira, izen-abizenak eta betetzen duten kargua adierazita, kulturarteko bizikidetza sustatzeko eta arrazakeriaren eta xenofobiaren aurka borrokatzeko 2020rako proiektuetarako tokiko erakundeentzako eta irabazi-asmorik gabeko gizarte-ekimeneko erakundeentzako dirulaguntzak emateko deialdiaren instrukzio- eta kudeaketa-organoan parte hartu dutenak? Nork egin du deialdi horretara aurkeztutako proiektuen balorazioa?”

Hona hemen erantzuna:

Uztailaren 13ko 9/2020 Foru Aginduak, kontseilari honek sinatutakoak, onesten du toki erakundeentzako eta irabazi asmorik gabeko gizarte ekimeneko entitateentzako dirulaguntzen deialdia, 2020. urterako, kulturen arteko bizikidetza eta arrazakeriaren nahiz xenofobiaren aurkako borroka sustatzeko proiektuetarako. Eranskin gisa deialdiaren oinarriak ageri dira.

Bederatzigarren oinarriak honako hau dio: “Dirulaguntzak emateko prozedura norgehiagokakoa izanen da, bat etorriz Dirulaguntzei buruzko azaroaren 9ko 11/2005 Foru Legearen 17.1 artikuluarekin”. Argi aipatzen dira, halaber, balorazioa egiteko baremoak eta honako hau ere aipatzen da: “Ayllu-Kulturen arteko Bizikidetzarako eta Arrazismoaren eta Xenofobiaren aurkako Borrokarako Zerbitzuak tramitatuko ditu eskaerak, Migrazio Politiketako Zuzendaritza Nagusiak izendatu baitu instrukzio organo eta organo kudeatzaile gisa. Horrexek egiaztatuko du dirulaguntzak hartzeko betebeharrak betetzen diren, eta eskaerak ofizioz baloratuko ditu, oinarri hauen arabera”.

Eskabideak oinarrien arabera ofizioz baloratzea ez da kontu pertsonala, administratiboa baizik, eta Ayllu Zerbitzuak zerbitzu-kidegoan eginen du. Beraz, nire ustez, esku-hartzaileei buruz egin duzun galdera oso urrun dago gobernuaren kontrol-funtziorako balio izatetik; izan ere, kontrol-funtzio horixe da parlamentari gisa nahitaez bete beharrekoa.

Ildo horretan, eta nire ustez, Ayllu Zerbitzu osoa da proiektuen balorazio zuzenagatik erantzuten duena; eta, horrenbestez, Migrazio Politiken Zuzendaritza Nagusi osoa da proiektuen balorazio egoki horrengatik erantzuten duena. Eta kontseilari honek ez du zertan banaka adierazi zein pertsonak egin duten administrazio-lan hori (“izen-abizenak eta betetzen duten kargua adierazita”).

Hori jakinarazten dizut Nafarroako Parlamentuaren Erregelamenduaren 194. artikuluan xedatutakoa betetzeko.

Iruñean, 2021eko otsailaren 5ean

Migrazio Politiketako eta Justiziako kontseilaria: Eduardo Santos Itoiz